

វិធីដាំគូលែន

**១.ការរៀបចំរណ្ដៅៈ**

* ត្រូវជីករណ្ដៅ៦តឹកបួនជ្រុង និង ជំរៅ៦តឹក




* រោយកំបោរសប្រមាណ២ស្លាបព្រាបាយក្នុងរណ្ដៅ​
* ត្រូវដាក់ផេះឫុអង្កាម,កំបោ្លក,ចំបើងពុក,​អាចម៍​មាន់ឫុអាចម៍ជ្រូកឫុអាចម៍គោមួយ​ស្រទាប់​​កំរាស់ ១តឹករួចដាក់ដីពីលើ១តឹកធ្វើ​យ៉ាងនេះរហូត​ទាល់តែ​ពេញរណ្ដៅ។



* ត្រូវទុករណ្ដៅរៀបចំហើយក្នុងរយៈពេល២ ទៅ ៣ អាទិត្យ។
* ចំងាយពីរណ្ដៅមួយទៅរណ្ដៅមួយមានប្រវែង ៨ ម៉ែត្រ។

**២.ការដាំៈ**

* កូនគូលែនត្រូវរក្សាផ្សាំទុក១អាទិត្យមុនដាំ
* ផ្អាកស្រោចទឹក២ថ្ងៃមុនដាំដើម្បីកុំអោយបែកដីនិងឫស។
* មុនដាំត្រូវជញ្ជូនកូនគូលែនដាក់ក្បែរណ្ដៅទាំងអស់។
* ត្រូវបកថង់ចេញធ្វើយ៉ាងណាកុំអោយបែកដី
* កប់កូនគូលែនក្នុងរណ្ដៅដោយធ្វើយ៉ាងណាអោយដីកន្ទោងកូនគូលែនស្មើមាត់រណ្ដៅរួចយកមែកឈើដោតក្បែររណ្ដៅចងទប់ជាមួយកូនគូលែន។
* លប់ដីបន្ដិចម្ដងៗដោយសង្កត់ថ្នមៗហាមសង្កត់​លើ​ដី​​​កន្ទោងកូនគូលែនដែលបណ្ដាលអោយដាច់ឫស។



**៣.ការថែទាំនិងដាក់ជីៈ**

* ខែវស្សារត្រូវពូនគល់ការពារទឹកជាំនៅគល់បណ្ដាល​អោយរលួយឫស។
* នៅដើមរដូវប្រាំងគួរដាក់ជីបំប៉នដោយប្រើជីអាចម៍​មាន់ឫុអាចម៍ជ្រូកឫុអាចម៍គោលាយជាមួយ​អង្កាម​ពុក,ចំបើងឫុកំបោ្លករលួយកាយកប់ក្នុង​ដីធ្វើជា​កំពែង។
* ប្រសិនបើកូនគូលែនមានសត្វល្អិតស៊ីត្រួយត្រូវប្រើថ្នាំសំលាប់សត្វល្អិត(ណាតូ)។




**៤.ការស្រោចទឹកៈ**

* កូនគូលែនអាយុតិចជាង២ឆ្នាំត្រូវស្រោចទឹក១ដង​ក្នុង១អាទិត្យនៅរដូវប្រាំង។
* យើងត្រូវស្រោចទឹកតែម្ដងគត់នៅពេលវាកំពុងផ្កា។

**៥.ការកាត់តែងមែកៈ**

* ត្រូវកាត់ត្រួយចុងចេញនៅឆ្នាំទីមួយ។
* ត្រូវកាត់មែកមិនសូវល្អចេញរៀងរាល់ឆ្នាំដោយទុកតាមប្រព័ន្ធ១-៣-៦-១៨(ដើម១-មែកធំ៣-ខ្នែង​ធំ​៦ និងខ្នែងត្រួយ១៨) បើអាចធ្វើបានជាការល្អ។



*កាត់តែងមែកតាមប្រព័ន្ធ១-៣-៦-១៨*

* នៅពេលផ្លែគូលែនមានទំហំប៉ុនមេដៃយើងត្រូវ​បាញ់​ថ្នាំ​សំលាប់សត្វល្អិត(ណាតូ)ទៅលើផ្លែដើម្បីការពារ​ដង្កូវស៊ីផ្លែនៅពេលវាទុំ។

**៦.ការប្រមូលផលៈ**

* មិនត្រូវបេះផ្លែគូលែនទំលាក់លើដីទេ។
* ត្រូវបេះផ្លែគូលែនអោយមានជាប់ទងជាការប្រសើ​

**អាចរកទិញកូនគូលែនបានតាមរយៈ**

១-អ្នកស្រី**ជា ធារិទ្ធ**,អ្នកលក់ពូជឈើហូបផ្លែ​គ្រប់​មុខ, ក្បែរស្ពានទឹកវិល,ខ័ណ្ឌ-ក្រុងសៀមរាប,​ទូរស័ព្ទលេខៈ012 35 10 30/017 68 84 49

២-លោកគឹម សុធា, អ្នកលក់ពូជឈើហូបផ្លែគ្រប់មុខ, សួនបុបា្ផអង្គរ, ក្រុងសៀមរាប, ទូរស័ព្ទលេខៈ 012 98 06

៣-លោកគឹម ឈុំ,អ្នកលក់ពូជឈើហូបផ្លែគ្រប់​មុខ, សួន ច្បារអេដែន, ក្រុងសៀមរាប, ទូរស័ព្ទលេខៈ 012 31 20 55

៤-លោកវ៉ាន់ ហឿន,អ្នកលក់ពូជឈើហូបផ្លែ​គ្រប់មុខ, ក្បែរ​ផ្សារអង្គ្រង,ស្រុកប្រាសាទបាគងខេត្ដសៀមរាប, ទូរស័ព្ទលេខៈ 012 70 80 43

៥-អ្នកស្រីគឹម សាវេត, អ្នកលក់ពូជឈើហូបផ្លែគ្រប់មុខ, ភូមិស្ពានជ្រាវ, ខ័ណ្ឌ-ក្រុងសៀមរាប,

ទូរស័ព្ទលេខៈ 089 80 54 66



សំរបសំរួលដោយ

កម្មវិធីអភិវឌ្ឍន៍សេដ្ឋកិច្ចតំបន់ខេត្ដសៀមរាប

FacilitatedbyRED-GreenBeltSiemReap

ភាពជោគជ័យក្នុងការដាំ

គូលែន



ការណែនាំអនុវត្ដន៍ជាក់ស្ដែងដោយៈ

លោកមួរ បេងលឹម.លក់ពូជនិងដាំគូលែន

អាស័យដ្ឋានៈក្បែរវត្ដនិវេសន៍,ស្រុកមង្គលបូរី,

ខេត្ដបន្ទាយមានជ័យ.ទូរស័ព្ទៈ ០១២ ៣៤៦ ៦០៦